HRT više neće emitirati emisiju “Hrvatska uživo”, koju je uređivala Maja Sever, doznaje Telegram iz izvora bliskih Prisavlju.

Do nedavno je Hrvatska uživo bila predviđena u novoj jesenskoj shemi, ali je danas skinuta. Na HRT-u nam nisu željeli ništa komentirati tek su kazali kako će najkasnije sutra predstaviti svoju jesensku shemu.

Jedna od najprepoznatljivijih emisija HRT-a

Radi se o jednoj od najprepoznatljivijih emisija HRT-a koja se emitirala 13. sezona. U posljednjoj sezoni, emisiju su uređivali Maja Sever, Sanja Mikleušević Pavić, Andreja Arežina Grgičević, Petar Vlahov, Lela Knežević i Matko Bušelić.

Prošloga rujna promijenjen je termin imitiranja pa je tri mjeseca emisija išla u 13.15 sati. Ipak, u siječnju ove godine, HRT je odlučio vratiti Hrvatsku uživo u njen stari termin u 17.20 sati.